laion/Wikipedia-Exotic huggingface dataset:
שלום עליכם (ברכה)

שלום עליכם היא ברכה יהודית עברית מסורתית בעת מפגש בין אנשים, שפירושה: יהי שלום עליכם. התשובה לברכה זו היא עליכם שלום. הברכה מופנית הן לרבים והן ליחיד. בתנ"ך מופיע מספר פעמים שבעת פגישה ברכו בברכת "שלום לך", אך ככל הנראה אין מדובר עדיין במחוות נימוסים גרידא אלא בהבטחת שלומו וטובתו של האדם. ברכת "שלום עליך" או "שלום עליכם" מוזכרת לראשונה בספרות הבתר-מקראית, והיא משמשת שם כברכת נימוסין בעת מפגש. ייתכן שמקורו של מטבע ברכה זו בשפה הארמית שבה ישנה ברכה דומה. בספרות חז"ל נעשה שימוש בברכה בלשון יחיד "שלום עליך" כשהיא מופנית ליחיד, ובלשון רבים "שלום עליכם" כשהיא מופנית לרבים. החל מימי הביניים ישנו תיעוד של שימוש בברכת "שלום עליכם" בלשון רבים גם כשהיא מופנית לאדם יחיד, כמחווה של נימוס וכבוד. על פי חז"ל "שלום" הוא אחד משמותיו של הקב"ה, ובעקבותיהם היו שפירשו את ברכת "שלום עליכם" כברכה ששם ה' יהיה עליכם, בדומה לברכת בעז לקוצרים "ה' עמכם" (רות, ב', ד') שנענתה גם היא בהיפוך סדר דומה: יברכך ה'. ביהדות אשכנז הברכה הוטמעה בשפת היידיש והייתה למטבע לשון מקובל ונפוץ. בעברית הישראלית איבדה ברכת "שלום עליכם" ממעמדה, ונהוג לברך ב"שלום" בלבד, ככל הנראה בעקבות מאמציהם של מחדשי השפה לאמץ את דרכה של העברית המקראית דווקא וכדי לקצר. בשפה הערבית ובעולם המוסלמי בכלל מקובלת ברכה מקבילה: סלאם עליכום (אנ') – המברך אומר: א-סלאם עליכֻּם, והמשיב עונה: ועליכֻּם א-סלאם. הפיוט "שלום עליכם" הנאמר בליל שבת לפני הסעודה, עושה שימוש בברכה זו לקבלת פניהם של המלאכים, המלווים על פי המסורת את האדם בשובו מבית הכנסת. לאחר ברכת הלבנה, המנהג בקהילות אשכנז שכל אחד ואחד מהמברכים פונה אל שלושה אנשים בברכת "שלום עליכם" ונענה בברכת "עליכם שלום". בחלק מהקהילות הספרדיות המנהג הוא לומר ברכה זו כלפי כל הקהל. למנהגים אלו ניתנו טעמים שונים, בהם טעמים ששומרים את משמעה היסודי של הברכה – לאחר שמתפללים "תיפול עליהם אימתה ופחד" על האויבים, מברכים את המתפללים שתבוא עליהם ברכת השלום ולא אימה ופחד, וטעמים שקרובים יותר לברכה של מחווה ורעות – לתת שלום זה לזה מתוך שמחה וטוב לבב, שקיבלו פני השכינה. הסופר היידי שלום רבינוביץ' אימץ את הכינוי "שלום עליכם" כשם עט. בשנות ה-30 וה-40 היה פופולרי ביישוב העברי הפזמון "הבאנו שלום עליכם", ועד היום הוא מוכר ומזוהה בקרב יהודי התפוצות עם הציונות ומדינת ישראל. הפזמון, הכולל חזרות של השורה הבודדת "הבאנו שלום עליכם", עושה שימוש בברכה המקובלת. פעם כשחזרו מטוסי אל על היו שרים את הפזמון, יש המשערים שמקורו בפרסומת גרמנית למותג הסיגריות "סלאם עליכום" ("אנו מעשנים סלאם עליכום" באותו לחן) שבוצעה בפי להקה טורקית. ערך מילוני בנושא שלום עליכם, בוויקימילון לדוגמה, ראו ספר שופטים, פרק י"ט, פסוק כ' ברכת "שלום עליכה" מוזכרת לראשונה במגילות מדבר יהודה. "שלום עליכם" מוזכרת מספר פעמים בתלמוד הירושלמי "שלמא עלייכו" תלמוד בבלי, מסכת גיטין, דף ס"ב, עמוד א' "שלום עליכם" בהברה אשכנזית ובהתאמה לפונולגיה של היידיש נהגה במלעיל: sholem aleikhem בדיאלקט ליטאי (ובווריאציות שונות בדיאלקטים באחרים, כגון shulem alaikhem)[דרושה הבהרה]. ראו על השיר באתר זמרשת
אליפות העולם בשחייה 2018 (בריכת 25 מטר)

אליפות העולם הארבע עשרה בשחייה (בריכת 25 מטר), נערכה בהאנגג'ואו, הרפובליקה העממית של סין מה-11 בדצמבר עד ל-16 בדצמבר 2018. באליפות תחרויות שחייה, בבריכת 25 מטר, ב-46 משחים שונים, 17 משחים אישיים לנשים ולגברים, 5 משחי שליחים לנשים ולגברים ו-2 משחי שליחים משולבים בשתי שחייניות ובשני שחיינים. נקבעו 9 שיאי עולם (5 לגברים, 2 לנשים ו-2 משולבים). 11 בדצמבר דאיה סטו (יפן יפן), קבע במשחה ל-200 מטר פרפר שיא עולם חדש של 1:48.24 דקות. הרביעייה האמריקאית (ארצות הברית), קיילב דרסל, בלייק פירוני, מייקל צ'דוויק וראיין הלד קבעה במשחה שליחים 4x100 מטר חופשי שיא עולם חדש של 3:03.03 דקות. 12 בדצמבר הרביעייה האמריקאית (ארצות הברית), אוליביה סמוליגה, קייטי מיילי, קלסי דליה ומלורי קומרפורד קבעה במשחה שליחות 4x50 מטר מעורב שיא עולם חדש של 1:42.38 דקות. הרביעייה האמריקאית (ארצות הברית), קיילב דרסל, ראיין הלד, מלורי קומרפורד וקלסי דליה קבעה במשחה שליחים 4x50 מטר חופשי משולב שיא עולם חדש של 1:27.89 דקות. 13 בדצמבר קיריל פריגודה (רוסיה רוסיה), קבע במשחה ל-200 מטר חזה שיא עולם חדש של 2:00.16 דקות. הרביעייה האמריקאית (ארצות הברית), אוליביה סמוליגה, מייקל אנדרו, קלסי דליה וקיילב דרסל קבעה במשחה שליחים 4x50 מטר מעורב משולב שיא עולם חדש של 1:36.40 דקות 14 בדצמבר הרביעייה האמריקאית (ארצות הברית), קיילב דרסל, ראיין הלד, ג'ק קונגר, מייקל צ'דוויק קבעה במשחה שליחים 4x50 מטר חופשי שיא עולם חדש של 1:21.80 דקות. אריארן טיטמוס (אוסטרליה אוסטרליה), קבעה במשחה ל-400 מטר חופשי שיא עולם חדש של 3:53.92 דקות. 15 בדצמבר הרביעייה הברזילאית (ברזיל), לואיז אלטמיר מלו, פרננדו שפר, לאונרדו קואלו סנטוס, ברנו קורייה קבעה במשחה שליחים 4x200 מטר חופשי שיא עולם חדש של 6:46.81 דקות. (*) שחייניות ששחו בשלב המוקדמות במשחי השליחות וזכו אף הן במדליות. (*) שחיינים ששחו בשלב המוקדמות במשחי השליחים וזכו אף הם במדליות. (*) שחו בשלב המוקדמות וזכו במדליה. כל התוצאות הרשמיות של אליפות העולם בשחייה 2018 (בריכת 25 מטר), באתר Omega Timing (באנגלית)
מיס בלארוס

מיס בלארוס היא תחרות יופי הנערכת בבלארוס. התחרות נערכה לראשונה ב-1998 והזוכה מכהנת בתואר במשך שנתיים, התחרות מאורגנת על ידי מספר גופים ממשלתיים כגון משרד התרבות של בלארוס ונשיא המדינה בדרך כלל נוכח באירוע. הזוכות בתחרות מייצגות את בלארוס בתחרות מיס עולם ובנוסף מארגני התחרות מחזיקים בזיכיון לשליחת נציגות לתחרויות יופי בינלאומיות כמו מיס אינטרנשיונל ומיס סופרנשיונל, מ-2003 עומדת בראש הנהלת התחרות אולגה סרז'ניקובה המנהלת גם את בית הספר ליופי הלאומי של בלארוס, התחרות משודרת ברשת הטלוויזיה הציבורית של המדינה. הכתר של מיס בלארוס עשוי מנוצות זהב לבן וטופז. אתר האינטרנט הרשמי של מיס בלארוס [1] [2]
נפת חאצביא

נפת חאצביא (בערבית: حاصبيا) היא נפה מנהלתית במחוז א-נבטיה שבדרום לבנון. בירת הנפה היא העיירה חאצביא. נפת חאצביא גובלת בישראל ובסוריה מדרום-מערב. שטחה של נפת חאצביא הוא 265 קמ"ר. בנפה מתגוררים 19,460 תושבים (נכון ל-1996). עין קנייא (אנ') (בערבית: عين قنيا). גובה – 960 מטר, שטח – 372 אקר (1,505 קמ"ר), מרחק מהעיר ביירות: 119 ק"מ שבעא (בערבית: "شبعا"). גובה – 1,250 מטר, שטח – 2,920 אקר (11,816 קמ"ר), מרחק מביירות: 133 ק"מ שוויא (חצבאיא) (בערבית: شويّا (حاصبيّا). גובה – 1,070 מטר, שטח – 906 אקר (3,066 קמ"ר), מרחק מביירות – 111 ק"מ דלאפה (בערבית: دلافة). שטח – 380 אקר (1,537 קמ"ר) פרדיס (בערבית: فرديس). גובה – 570 מטר, שטח – 2,189 אקר (8.858 קמ"ר), מרחק מביירות – 113 ק"מ חאצביא (בערבית: حاصبيّا) גובה – 750 מטר, שטח – 452 אקר (1,829 קמ"ר), מרחק מביירות – 114 ק"מ הברייה (בערבית: هبّارية). גובה – 750 מטר, שטח – 1,690 אקר (6,839 קמ"ר), מרחק מביירות – 116 ק"מ כַּאוּכַּבַּא (בערבית: كوكبا). גובה – 660 מטר, שטח – 1,049 אקר (4,245 קמ"ר), מרחק מביירות – 109 ק"מ כפר שובא (בערבית: كفر شوبا) נח'יילה (בערבית: نخيلة) (ער') כפר חמאם (בערבית: كفر حمام). גובה – 800 מטר, שטח – 533 אקר (2,156 קמ"ר), מרחק מביירות – 115 ק"מ כפר א-זית (בערבית: كفر الزيت). גובה – 900 מטר, שטח – 1,888 אקר (7,640 קמ"ר), מרחק מביירות – 124 ק"מ ח'לוואת (בערבית: خلوات). גובה – 950 מטר, שטח – 1,702 אקר (6,887 קמ"ר), מרחק מביירות – 124 ק"מ מג'ידיה – מארי (בערבית: مجيدية – ماري). גובה – 850 מטר, מרחק מביירות – 120 ק"מ מרג' א-זהור (אלדיניבה) (בערבית: مرج الزهور (الدنيبة). גובה – 820 מטר, שטח – 649 אקר (2,626 קמ"ר), מרחק מביירות – 100 ק"מ מימס (בערבית: ميمس). גובה – 800 מטר, שטח – 1,535 אקר (6,211 קמ"ר), מרחק מביירות – 120ק"מ ראשיא אל-פוח'אר (בערבית: راشيّا الفخار). גובה – 750 מטר, שטח – 825 אקר (3,338 קמ"ר), מרחק מביירות – 113 ק"מ דרוזים – 84% נוצרים – 16% מרונים – 4% יוונים אורתודוקסים – 10% יוונים קתולים – 2% הכפר שבעא מצודת שיהאב בחאצביא, 2009 רכב או"ם בכפר פרדיס (צולם בשנת 1998) כפר חמאם, 1857 (בציור של ון דה ולדה) ואדי שבעא למרגלות הר החרמון, סביבות 1880 (ציור של הארי פן בסדרת "ארץ ישראל הציורית", כרך שני, עמ' 129) חורבות המקדש הרומי בהבאריה; שרידי הפורטל המזרחי שפנה להר החרמון, סביבות 1880 (ציור של ג'ון דאגלס וודוורד) מדיה וקבצים בנושא נפת חאצביא בוויקישיתוף נפת חאצביא localiban.org/spip מקרא: 1 אקר=4,046 קמ"ר מיקום הכפר "Ain Qinia" localiban.org/article1063 מיקום הכפר Chebaa localiban.org/article2788 מיקום הכפר Chouaya (Hasbaiya) localiban.org/article1072 מיקום הכפר Dellafi localiban.org/article6153 מיקום הכפר Fardis localiban.org/article1066 מיקום הכפר Hasbaya localiban.org/article1064 מיקום הכפר Hebbariyeh localiban.org/article1071 מיקום הכפר Kaoukaba localiban.org/article1059 מיקום הכפר Kfar Chouba(Nkhayleh) localiban.org/article1070 מיקום הכפר Kfar Hamam localiban.org/article1069 מיקום הכפר Kfayr Ez Zait localiban.org/article2790 מיקום הכפר Khalouat localiban.org/article1061 מיקום הכפר Majidiyeh - Meri localiban.org/article2791 מיקום הכפר Marj Ez Zouhour (Dnaibeh) localiban.org/article1060 מיקום הכפר Mimess localiban.org/article1062 http://www.localiban.org/article1068.html מיקום הכפר Rachaiya El Foukhar ] localiban.org/article1068
נפת מרג' עיון

נפת מרג' עיון (בערבית: قضاء مرجعيون) היא נפה מנהלתית במחוז א-נבטיה שבדרום לבנון. בירת הנפה היא מרג' עיון. נפת מרג' עיון משתרעת על פני 1,058 קמ"ר. העיירה מרג' עיון ניצבת על גבעה הפונה להר החרמון (ג'בל א-שייח') במזרח, לבופור (טירה צלבנית בת 1,000 שנה) מעל נהר הליטני, ומשקיפה על רמת תבנין (ג'בל עאמל) במערב, פונה אל א-ריחאן, ניחא ורכס הרי הלבנון בצפון, ולמישורים הפוריים של מחוז מרג' עיון המשתרעים לצפון ישראל בין אצבע הגליל והמישור שמתחת לגולן. אבל א-סקי אל-ח'יאם טייבה (לבנון) קוסיר (מרג' עיון) קליעה (לבנון) קנטרה (מרג' עיון) בלאט (מרג' עיון) בלידא בני חיאן חולא דיבין (מרג' עיון) דיר סיריאן דיר מימאס רב א-ת'לאת'ין טלוסה (לבנון) עדשית אל-עדייסה עלמאן (מרג' עיון) קבריח'א כפר כילא מג'דל סלם מוחייביב מרג' עיון מרכבא מיס אל-ג'בל מוסלמים – 83% נוצרים – 16% דרוזים – 1% אסלאם שיעי – 80% אסלאם סוני – 3% עלווים – 0% מרונים – 6% יוונים אורתודוקסים – 7% יוונים קתולים – 3% נוצרים אחרים – 1% מפה של דרום לבנון מבט אל כפר כילא מבט אל הכפר חולא מבט אל העיירה אל-ח'יאם הכפר קליעה הכפר קליעה הכפר מיס אל-ג'בל תמונה שצולמה בשנת 1997 על ידי חייל צה"ל בשם שחר, ממוצב שרייפה ברצועת הביטחון בלבנון; הכפר ברקע הוא אִבּל א-סַקי (إبل السقي), ההר המושלג הוא החרמון הסורי (החלק הצפוני מערבי שלו) מבט לכפר עדייסה מדיה וקבצים בנושא נפת מרג' עיון בוויקישיתוף אתר האינטרנט הרשמי של נפת מרג' עיון מבט כללי על "מרג' עיון" מ-לווין (אורכב 08.06.2015 בארכיון Wayback Machine) מרג' עיון - תמונות (אורכב 29.11.2014 בארכיון Wayback Machine) מרג' עיון marjeyoun.net
דומיניק רסל

דומיניק רסל (בגרמנית: Dominic Ressel; נולד ב-5 באוקטובר 1993) הוא ג'ודוקא גרמני. רסל מתחרה בקטגוריית המשקל עד 81 ק"ג, סגן אלוף אירופה (2017). במאי 2015, רסל זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. בדצמבר 2016 הוא זכה במדליית כסף בגראנד סלאם טוקיו היוקרתי. באליפות אירופה 2017 שנערכה בוורשה, רסל זכה במדליית הכסף לאחר שניצח 4 מתוך 5 קרבות. ביולי 2018 הוא זכה לראשונה בתחרות מהסבב העולמי כאשר זכה בזהב בגראנד פרי זאגרב לאחר שניצח בגמר את מתיאס קאס הבלגי באיפון. באליפות העולם 2018 שנערכה בבאקו, הוא סיים במקום החמישי לאחר שהפסיד בקרב על מדליית הארד לבן-ארצו הגרמני אלכסנדר ויצ'רצ'ק. בפברואר 2019 רסל זכה במדליית זהב בגראנד סלאם פריז היוקרתי לאחר שניצח בגמר את שגיא מוקי הישראלי. באולימפיאדת טוקיו 2020, זכה רסל במדליית ארד יחד עם נבחרת גרמניה בתחרות הקבוצתית. בתחרות האישית בקטגוריית המשקל של עד 81 ק"ג, סיים רסל במקום החמישי לאחר שהפסיד לשאמיל בורכאשווילי האוסטרי בקרב על מדליית הארד. מקור: אליפות אירופה: ורשה 2017: מדליית כסף בקטגוריית המשקל עד 81 ק"ג תחרויות מהסבב העולמי (מאסטרס, גראנד סלאם, גראנד פרי): גראנד סלאם באקו 2015: מדליית ארד גראנד פרי דיסלדורף 2016: מדליית ארד גראנד סלאם טוקיו 2016: מדליית כסף גראנד פרי האג 2017: מדליית כסף גראנד פרי דיסלדורף 2018: מדליית ארד גראנד פרי זאגרב 2018: מדליית זהב גראנד פרי האג 2018: מדליית ארד גראנד סלאם פריז 2019: מדליית זהב גראנד סלאם דיסלדורף 2019: מדליית ארד גראנד פרי חוחחוט 2019: מדליית ארד גראנד סלאם אבו דאבי 2019: מדליית ארד דומיניק רסל, ברשת החברתית אינסטגרם דומיניק רסל, באתר olympedia.org דומיניק רסל, באתר איגוד הג'ודו העולמי דומיניק רסל, באתר JudoInside.com מידע על הג'ודוקא באתר JudoInside.
מתאו מדווס

מתאו מדווס (באיטלקית: Matteo Medves; נולד ב-20 ביוני 1994) הוא ג'ודוקא איטלקי, המתחרה בקטגוריית המשקל עד 66 ק"ג, שהוכתר פעמיים כסגן אלוף אירופה (2018 ו-2019). בפברואר 2017, זכה מדווס לראשונה במדליית זהב באליפות איטליה. באותו החודש הוא זכה במדליית כסף טורניר 'European Open Rome'. בספטמבר 2017, מדווס זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי זאגרב. באליפות אירופה 2018 שנערכה בתל אביב, זכה מדווס במדליית כסף לאחר שניצח 4 מתוך 5 קרבות. בקרב הראשון הוא ניצח את קיליאן לה-בלוש הצרפתי, בשמינית הגמר הוא ניצח את שולט גורדיאנץ ההונגרי וברבע הגמר גבר על ניג'אט שיחאליזדה האזרי. בחצי הגמר מדווס ניצח את מרקו גוסיץ' המונטנגרי ובגמר הפסיד לאדריאן גומבוץ הסלובני. באליפות אירופה 2019 שנערכה במינסק כחלק מהמשחקים האירופיים, זכה מדווס שוב במדליית הכסף לאחר שניצח 4 מתוך 5 קרבות כאשר נכנע בגמר לגאורגי זנטראיה האוקראיני. מקור: אליפות אירופה: תל אביב 2018: מדליית כסף בקטגוריית המשקל עד 66 ק"ג מינסק 2019: מדליית כסף בקטגוריית המשקל עד 66 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי זאגרב 2017: מדליית ארד מתאו מדווס, ברשת החברתית פייסבוק מתאו מדווס, ברשת החברתית אינסטגרם מתאו מדווס, באתר איגוד הג'ודו העולמי מתאו מדווס, באתר JudoInside.com מידע על הג'ודוקא באתר JudoInside.
סמי שושי

סמי שושי (בצרפתית: Sami Chouchi; נולד ב-22 במרץ 1993) הוא ג'ודוקא בלגי. שושי מתחרה בקטגוריית המשקל עד 81 ק"ג, סגן אלוף אירופה (תל אביב 2018). בגיל 18 זכה שושי לראשונה באליפות בלגיה לבוגרים. במרץ 2014 הוא זכה במדליית ארד בטורניר "European Open Prague", אז התחרה בקטגוריית המשקל עד 73 ק"ג. בשנים שלאחר מכן עבר להתחרות בקטגוריית המשקל עד 81 ק"ג. בפברואר 2018 הוא זכה במדליית זהב בטורניר "European Open Oberwart". באוקטובר 2018 הוא זכה במדליה הראשונה שלו בתחרות מהסבב העולמי, כאשר זכה במדליית זהב בגראנד פרי קנקון, לאחר שניצח בגמר את ויקטור פנאלבר הברזילאי בעזרת תרגיל בריח. באליפות אירופה 2018 שנערכה בתל אביב, זכה שושי במדליית הכסף, לאחר שניצח 4 מתוך 5 קרבות. בקרב הראשון הוא ניצח את לוגי הארלדסון האיסלנדי, בשמינית הגמר הוא ניצח את פרנק דה ויט ההולנדי וברבע הגמר הוא ניצח את אלפה עומר דג'אלו הצרפתי. בחצי הגמר הוא ניצח את אנטוניו אספוסיטו האיטלקי ובגמר הפסיד בזמן ניקוד זהב לשגיא מוקי הישראלי. ב-25 בינואר 2019 הוא השתתף בגראנד פרי תל אביב וזכה במדליית הארד לאחר שהפסיד בחצי הגמר לשגיא מוקי ונשר לקרב על מדליית הארד בו גבר על אנרי אגוצ'ידזה הפורטוגלי. באליפות אירופה 2022 שנערכה בסופיה שבבולגריה, זכה שושי במדליית ארד. לאחר שני ניצחונות באיפון בסיבובים הראשונים, הוא הפסיד ברבע הגמר לחיבור מנוקיאן האוקראיני ונשר לקרבות בית הניחומים שם גבר באיפון על אלפונזו אורקיזה הספרדי ועלה לקרב על הארד. בקרב על המדליה התמודד שושי מול סרגי קריבצ'ץ האוקראיני וניצח בווזארי. מקור: מדיה וקבצים בנושא סמי שושי בוויקישיתוף סמי שושי, ברשת החברתית פייסבוק סמי שושי, ברשת החברתית אקס (טוויטר) סמי שושי, ברשת החברתית אינסטגרם סמי שושי, באתר איגוד הג'ודו העולמי סמי שושי, באתר JudoInside.com מידע על הג'ודוקא באתר JudoInside.
גברים בשחור: אינטרנשיונל

גברים בשחור: אינטרנשיונל (באנגלית: Men in Black: International) הוא סרט פעולה מדע בדיוני-קומי אמריקאי, המבוסס על סדרת ספרי הקומיקס "הגברים בשחור" מאת לואל קנינגהם בהוצאת מארוול קומיקס. הסרט יצא לאקרנים ב-14 ביוני 2019 על ידי סרטי סוני והוא סרט המשך לסרט "גברים בשחור 3". סוכנים סודיים של "גברים בשחור" בלונדון מנסים לפענח תעלומת רצח אשר שולחת אותם מסביב לעולם. כריס המסוורת' - הסוכן H, סוכן על בצוות MIB בממלכה המאוחדת. טסה תומפסון - הסוכנת M, מתגייסת חדשה בצוות MIB בממלכה המאוחדת ליאם ניסן - ראש חברת MIB בממלכה המאוחדת רבקה פרגוסון - ריזה, חייזרית קומייל נאנג'יאני - פואני, חייזר רייף ספול - הסוכן C אמה תומפסון - הסוכנת O, ראש צוות MIB בארצות הברית. בספטמבר 2017, דווח שהאולפנים מתכננים סרטי ספין אוף עם שחקנים צעירים, שיתמודדו עם עלילה של פלישת חייזרים בקנה מידה עולמי. לצורך כתיבת התסריט נשכרו ארט מרקם ומאט הולוויי עם פ. גארי גריי כבמאי. במרץ 2018, דווח שסטיבן ספילברג ישמש כמפיק בפועל, עם כריס המסוורת' וטסה תומפסון שיגלמו את התפקידים הראשיים. במאי 2018, ליאם ניסן הצטרף לצוות השחקנים, כאשר וולטר פארקס ולורי מק'דונלד ישמשו כמפיקים. באוגוסט 2018 צורפה רבקה פרגוסון לצוות השחקנים. הסרט יצא לאקרנים ב-14 ביוני 2019. מדיה וקבצים בנושא גברים בשחור: אינטרנשיונל בוויקישיתוף אתר האינטרנט הרשמי של גברים בשחור: אינטרנשיונל גברים בשחור: אינטרנשיונל, ברשת החברתית אקס (טוויטר) "גברים בשחור: אינטרנשיונל", במסד הנתונים הקולנועיים IMDb (באנגלית) "גברים בשחור: אינטרנשיונל", באתר נטפליקס "גברים בשחור: אינטרנשיונל", באתר AllMovie (באנגלית) "גברים בשחור: אינטרנשיונל", באתר Rotten Tomatoes (באנגלית) "גברים בשחור: אינטרנשיונל", באתר Box Office Mojo (באנגלית) "גברים בשחור: אינטרנשיונל", באתר Metacritic (באנגלית) "גברים בשחור: אינטרנשיונל", במסד הנתונים הקולנועיים KinoPoisk (ברוסית) ביקורות נתנאל שלומוביץ, כשחייזר ננסי מתגלה כגלגל ההצלה של הסרט - אנחנו בבעיה, באתר הארץ, 13 ביוני 2019 ארז דבורה, "גברים בשחור: אינטרנשיונל": לא מצחיק ולא מותח, בקיצור משעמם, באתר ynet, 14 ביוני 2019 אבנר שביט‏, שחור משחור: "גברים בשחור: אינטרנשיונל" הוא נפילה ענקית, באתר וואלה, 16 ביוני 2019 "Men in Black Spinoff Gets Poster & Plot Details". 2018-05-23. Kroll, Justin (1 בפברואר 2018). "F. Gary Gray In Talks To Direct Men In Black Spinoff". Variety. נבדק ב-3 בפברואר 2018. {{cite web}}: (עזרה) "Tessa Thompson to Join Chris Hemsworth in 'Men in Black' Spinoff (Exclusive)". The Hollywood Reporter. 21 במרץ 2018. {{cite web}}: (עזרה) Patrick Hipes (23 במאי 2018). "Liam Neeson Suits Up For 'Men In Black' Spinoff". Deadline Hollywood. נבדק ב-23 במאי 2018. {{cite web}}: (עזרה) Fleming Jr, Mike (2 באוגוסט 2018). "'Mission: Impossible' Fallout For Rebecca Ferguson: Locks 'Men In Black' Spinoff Lead & 'Doctor Sleep' Villainess". Deadline Hollywood. נבדק ב-2 באוגוסט 2018. {{cite web}}: (עזרה) Busch, Anita (18 בינואר 2018). "'Men In Black' Spinoff Gets Summer 2019 Release Date Change". Deadline. נבדק ב-22 בפברואר 2018. {{cite web}}: (עזרה) Busch, Jenna (18 בינואר 2018). "Men In Black Spinoff Gets a Release Date Change". Comingsoon. נבדק ב-19 בינואר 2018. {{cite web}}: (עזרה)
פתאום כשלא באת

"פתאום כשלא באת" הוא פזמון שנכתב, הולחן ובוצע על ידי שלמה ארצי בדואט עם גרי אקשטיין. השיר הוקלט באולפני טריטון ונכלל באלבום דרכים שיצא לאור בשנת 1979. עת הקליט ארצי את השיר באולפן, הוא התקשה לשיר את הקולות הגבוהים. באולפן ההקלטות פגש את אקשטיין, עמו הייתה לו הכרות קודמת, ואשר הקליט באותו זמן אלבום משלו. ארצי הציע לו להשתתף בהקלטה. על כך סיפר אקשטיין: "שלמה ארצי הקליט באולפן את 'פתאום כשלא באת' בסולם גבוה מדי. הוא ביקש שאשיר איתו, כדי שיהיה לו במה להיתלות. שרנו יחד עם הפלייבק ונולד דואט". מסר השיר, לפי רז שכניק, הוא ש״אנחנו מבינים את חשיבותם של אהובינו בחיינו רק אחרי שהם הולכים מאיתנו״. השיר הגיע למקום החמישי במצעד שירי שלמה ארצי שערכה גלגלצ בשנת 2007. בשנת 2003 הוציא הזמר בוריס סלטנוב גרסת כיסוי של השיר במסגרת התכנית כוכב נולד. בשנת 2005 הוציאה הזמרת עדי כהן גרסת כיסוי של השיר במסגרת התכנית כוכב נולד בפרק לכבוד חג שבועות עם השירים של שלמה ארצי. בשנת 2006 ביצע השחקן רן בכור גרסת כיסוי של השיר במסגרת הסדרה השיר שלנו. בשנת 1997 הזמר דני ליטני הוציא גרסת כיסוי לשיר. בשנת 2011 אבנר גדסי, הוציא גרסה מחודשת לשיר במסגרת פרויקט "שני צדדים למטבע". בשנת 2016 הזמר ליאור פרחי הוציא גרסת כיסוי לשיר. מילות השיר, באתר שירונט פתאום כשלא באת, באוסף המוזיקה הישראלית שלמה ארצי, בספר שלמה ארצי שירים + דיבורים תמונות וציורים קטנים, 2004 אלון הדר, גרי אקשטיין מתגעגע לגיטרה, באתר nrg‏, 9 במאי 2009 רז שכניק, היכל שלמה, באתר "ידיעות אחרונות", 12 באוקטובר 2019 מצעד שירי שלמה ארצי, באתר פזמונט הפרויקט ממשיך: אבנר גדסי שר שלמה ארצי, באתר חריף, 30 בינואר 2011 ליאור פרחי פתאום כשלא באצ/נתתי לה חיי, באתר רעש רועי בהריר פרל‏, טעון קיפוח 78: עדן בן זקן היא האדל החדשה וזה איום ונורא, באתר וואלה, 17 במרץ 2016
קליצבוס

קליצבוס שנודע בעבר כטיטי (שם מדעי: Callicebus) הוא סוג של קופים מתת-משפחת הטיטים שבמשפחת הצבוסיים, תת-סדרת קופים רחבי אף. במקור סוג זה היה היחיד ששרד בתת-משפחת הטיטים (Callicebinae) - תת-משפחה שהכילה עוד 6–7 סוגי קופים שנכחדו. בשנת 2016 הפרידו חלק מהחוקרים את חלק מהמינים לשני סוגים חדשים - כרצבוס (Cheracebus) ופלקטורוצבוס (Plecturocebus). קופי הטיטי נפוצים באמריקה הדרומית, מקולומביה עד ברזיל, פרו וצפון פרגוואי. המינים השונים בסוג נבדלים זה מזה בגודל ובצבע, אך דומים ברוב שאר המאפיינים הגופניים. כולם קטנים יחסית - 30–42 סנטימטרים ללא הזנב, שארוך מעט מהגוף. משקלם מגיע עד 600 גרם. פרוותם ארוכה, צפופה ורכה, והצבעים הנפוצים הם אדמדם, חום או שחור עם צד תחתון בהיר יותר. לחלק מהמינים קולר בהיר או פסים שחורים על הראש. הזנב לעולם פרוותי ואינו יכול לשמש לאחיזה. קופי הטיטי הם יומיים ושוכני עצים, המעדיפים יערות סבוכים הסמוכים למקורות מים. הם מנתרים בקלות מענף לענף, ולכן נקראים בגרמנית 'קוף קופץ'. בבוקר ובערב הם עוסקים באכילה ללא הרף, המופסקת רק לצורך מנוחת הצהריים ושנת הלילה. מספר מיני הטיטי הידועים לאדם הוכפל מסוף המאה ה-20, לאחר שמינים רבים חדשים התגלו באגן האמזונאס. לכן, המיון להלן שונה במידה רבה מהמיון שהיה מקובל לפני 20 שנה. מין שנתגלה ב-2004, Callicebus aureipalatii, טרם קיבל סיווג. שמו של מין זה נובע מהעובדה שהזכות לתת לו שם נמכרה במכירה פומבית, שההכנסות ממנה הוקדשו לקרן המתחזקת את שמורת הטבע מאדידי שבבוליביה, בה התגלה המין. בשנת 2016 הופרדו חלק מהמינים לשני סוגים חדשים: Cheracebus ו-Plecturocebus. הסוג המקורי נותר רק עם 5 מינים: טיטי ברברה בראון (Callicebus barbarabrownae) טיטי קוימברה (Callicebus coimbrai) טיטי חופי אדום-יד (Callicebus melanochir) טיטי שחור-חזית (Callicebus nigrifrons) טיטי אטלנטי (Callicebus personatus) מדיה וקבצים בנושא קליצבוס בוויקישיתוף קליצבוס, באתר ITIS (באנגלית) קליצבוס, באתר NCBI (באנגלית) קליצבוס, באתר Animal Diversity Web (באנגלית) קליצבוס, באתר האנציקלופדיה של החיים (באנגלית) קליצבוס, באתר GBIF (באנגלית) קליצבוס, באתר אנציקלופדיה בריטניקה (באנגלית) אנציקלופדיה חיות הבר: חיות העולם בסביבתן הטבעית, דרום אמריקה. כרך א. הוצאת מייקלס, 1975
מונאפיקון

מֻנאפִקוּן (ערבית: منافقون) הם אנשים אשר מוזכרים בקוראן ככאלו אשר כלפי חוץ מתנהגים ונראים כמוסלמים, בעוד שבתוך נפשם הוא מסתירים את העובדה שהם למעשה אינם מוסלמים, וזאת על מנת לפגוע בקהילה האסלאמית. משמעותו המילולית של מושג זה היא "צבועים", או "דו-פרצופיים". צורת היחיד היא מֻנאפִק (منافق), והצביעות עצמה נקראת נִפאק (نفاق). Surah Al-Munafiqun [63], Surah Al-Munafiqun [63] (באנגלית) Signs of Hypocrisy, Al-Islam.org (באנגלית) munafiq - Wiktionary, en.wiktionary.org
קוסטאס סלוקאס

קונסטנדינוס "קוסטאס" סלוקאס (ביוונית: Κωνσταντίνος "Κώστας" Σλούκας; נולד ב-15 בינואר 1990) הוא כדורסלן יווני המשחק בפנאתינאיקוס מליגת העל היוונית וביורוליג ובנבחרת יוון בכדורסל. סלוקאס החל את הקריירה שלו באולימפיאקוס ב-2008, איתה הוא זכה בגביע היווני ב-2010. ב-2010, הושאל סלוקאס לאריס סלוניקי על מנת לצבור ניסיון. בתום העונה, חזר סלוקאס לאולימפיאקוס והיווה גורם משמעותי יותר בקבוצה, הוא זכה עם אולימפיאקוס פעמיים באליפות יוון (2012, 2015), פעמיים ביורוליג (2012, 2013) ופעם בגביע הביניבשתי. ב-2015, עזב סלוקאס את אולימפיאקוס לטובת פנרבחצ'ה. הוא זכה איתה שלוש פעמים באליפות טורקיה (2016–2018), פעם אחת ביורוליג (2017), פעם בגביע הטורקי (2016) ופעמיים בגביע הנשיא הטורקי (2016, 2017). בקיץ 2020 חתם סלוקאס באולימפיאקוס פיראוס. בקיץ 2023 חתם ביריבה המרה פנאתינאיקוס. בסוף עונת 2023/2024 זכה עם קבוצתו פנאתינאיקוס ביורוליג וגם זכה בתואר הMVP של הפיינל פור ביורוליג. יורוליג: 2023/2024 MVP של הפיינל פור ביורוליג:2023/2024 מדיה וקבצים בנושא קוסטאס סלוקאס בוויקישיתוף קוסטאס סלוקאס, ברשת החברתית אינסטגרם פרופיל, באתר eurobasket פרופיל, באתר פיב"א פרופיל, באתר היורוליג
טומי מסיאס

טומי מסיאס (בשוודית: Tommy Macias; נולד ב-20 בינואר 1993) הוא ג'ודוקא שוודי המתחרה בקטגוריית המשקל עד 73 ק"ג, סגן אלוף עולם (2021) ואלוף אירופה (2019). ביולי 2016, מסיאס זכה במדליה הראשונה שלו בתחרות מהסבב העולמי כשזכה במדליית ארד בגראנד סלאם טיומן. באוקטובר 2016 זכה במדליית זהב בגראנד סלאם אבו דאבי לאחר שניצח בגמר את סגן האלוף האולימפי רוסטם אורוג'וב האזרי. באליפות אירופה 2017 שנערכה בוורשה זכה במדליית ארד לאחר שניצח את טוהר בוטבול הישראלי בקרב על המדליה. בדצמבר 2017, זכה במדליית ארד בטורניר המאסטרס היוקרתי שנערך בסנט פטרבורג. באפריל 2018 מסיאס זכה בגראנד פרי אנטליה לאחר שגבר על אן צ'אנג-רים הקוריאני בגמר. באוקטובר 2018 זכה בגראנד פרי קנקון לאחר שניצח בגמר את דניס איארצב הרוסי באיפון. באליפות אירופה 2018 שנערכה בתל אביב, מסיאס זכה שוב במדליית הארד. בקרב הראשון ניצח את לוקאס ונקולד הגרמני, בשמינית הגמר ניצח את דירק ואן טיכלט הבלגי וברבע הגמר גבר על בילאל ג'ילוגלו הטורקי. בחצי הגמר הפסיד לפרדיננד קראפטיאן הארמני ונשר לקרב על מדליית הארד בו גבר על ארסן גזריאן הארמני. באליפות אירופה בשנת 2019 שנערכה במינסק כחלק מהמשחקים האירופיים, זכה מסיאס במדליית הזהב כאשר בחצי הגמר ניצח בניקוד ווזארי את לאשה שבדאטואשווילי הגיאורגי ובגמר ניצח באיפון את רוסטם אורוג'וב האזרי. באותה השנה זכה גם במדליית זהב בגראנד סלאם יקטרינבורג. באליפות אירופה 2020 אשר נערכה בפראג, זכה מתיאס במדליית הארד כאשר ניצח בקרב על המדליה את פאביו באזילה האיטלקי. באליפות העולם 2021 שנערכה בבודפשט, זכה מסיאס במדליית הכסף לאחר שניצח חמישה מתוך שישה קרבות. הוא ניצח את שני הקרבות הראשונים באיפון ובשלב שמינית הגמר ניצח בווזארי את אדריאן סולצ'ה הרומני. ברבע הגמר ניצח בווזארי את חיקמטילוק טורייב האוזבקי לאחר תרגיל קוסוטו-גרי ובחצי הגמר ניצח שוב בווזארי את סואיצ'י האשימוטו היפני כעבור קרוב לשבע דקות של קרב ובעזרת תרגיל בשם אוקי-וואזה. בגמר התמודד מסיאס מול לאשה שבדאטואשווילי הגיאורגי והפסיד בעונשים. באולימפיאדת טוקיו 2020, מסיאס התחרה בקטגוריית המשקל עד 73 ק"ג והודח בשמינית הגמר לאחר ניצחון באיפון על ויקטור סקבורטוב מאיחוד האמירויות והפסד בווזארי לאקיל דג'קובה מקוסובו. טומי מסיאס, ברשת החברתית אינסטגרם טומי מסיאס, באתר olympedia.org טומי מסיאס, באתר איגוד הג'ודו העולמי טומי מסיאס, באתר JudoInside.com מידע על הג'ודוקא באתר JudoInside.